

**Република Северна Македонија**

**Министерство за транспорт и врски**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ВНАТРЕШНАТА ПЛОВИДБА**

Скопје, 2019 година

ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ВНАТРЕШНАТА ПЛОВИДБА

Член 1

## Во Законот за внатрешната пловидба („Службен весник на Република Македонија“ бр.  55/07, 26/09, 22/10, 23/11, 53/11, 155/12, 15/13, 137/13, 163/13, 42/14, 166/14, 146/15, 193/15, 31/16 и 64/18), во членот 289 во ставот 3 зборот „три“ се заменува со зборот „два“.

## Во ставот 4 во точката 4) зборот „пет“ се заменува со зборот „шест“.

## По точката 4) се додава нова точка 5) која гласи:

## „5) Поседува потврда за активно познавање на компјутерски програми за канцелариско работење;“

## Точката 5) станува точка 6).

## Член 2

## Членот 291 се менува и гласи:

„Инспектор за безбедност во внатрешната пловидба може да биде лице кое:

- е државјанин на Република Северна Македонија;

- е полнолетно;

- има општа здравствена способност;

- не му е изречена казна со правосилна судска пресуда за забрана на вршење на професија, дејност или должност;

- стручни квалификации за сите нивоа од категорија Б – ниво на квалификација VIА според Македонската рамка на квалификации и стекнати најмалку 240 кредити според ЕКТС или завршен VII/1 степен, стручни квалификации за нивото В1 – ниво на квалификација VIА според Македонската рамка на квалификации и стекнати најмалку 240 кредити според ЕКТС или завршен VII/1 степен и за нивоата В2, В3 и В4 - ниво на квалификација VIБ според Македонската рамка на квалификации и стекнати најмалку 180 кредити според ЕКТС или завршен VII/1 степен;

- работно искуство: за Б1 – најмалку шест години работно искуство по дипломирањето, од кои најмалку две години како инспектор, за Б2 – најмалку пет години работно искуство по дипломирањето, од кои најмалку две години како инспектор и за Б3 и Б4 – најмалку четири години работно искуство по дипломирањето, од кои најмалку една година како инспектор, а за ниво В1 – најмалку три години работно искуство по дипломирањето, за ниво В2 – најмалку две години работно искуство по дипломирањето, за ниво В3 – најмалку една година работно искуство по дипломирањето и за ниво В4 – со или без работно искуство по дипломирањето;

- општи работни компетенции за сите нивоа согласно со Рамката на општи работни компетенции;

- поседува потврда за активно познавање на компјутерски програми за канцелариско работење;

- активно познавање на еден од трите најчесто користени јазици на Европската унија (англиски, француски или германски);

- има лиценца за инспектор од областа на надлежноста на инспекциската служба и

- ги исполнува другите услови утврдени во актот за систематизација на работните места.“

Член 3

Членот 291-а се менува и гласи:

„За работата на инспекциската служба за внатрешна пловидба министерот за транспорт и врски изготвува годишни и месечни планови за работа и извештај за работа на инспекциската служба согласно со член 33, 34 и 35 од Законот за инспекциски надзор.

Член 4

Во членот 296 ставот 1 се менува и гласи:

„Ако при вршењето на инспекцискиот надзор од членовите 293 и 295 на овој закон инспекторот за безбедност во внатрешната пловидба утврди недостатоци на пловниот објект во поглед на неговата способност за пловидба, односно на пловните патишта, пристаништа, зимовници, сидришта и плажи со решение изрекува опомена и определува рок во кој заповедникот на бродот, управувачот на чамецот, односно субјектот кој управува со пловните патишта, пристаништа, зимовници, сидришта и плажи е должен да ги отстрани неправилностите и недостатоците, утврдени со записник.“

Член 5

Во членот 299-а ставот 2 се менува и гласи:

„По жалбата против решението на инспекторот од ставот 1 на овој член одлучува надлежниот орган во втор степен.“

 Член 6

Членот 299-в се менува и гласи:

„Доколку при вршењето на инспекцискиот надзор инспекторот за безбедност во внатрешната пловидба утврди дека по прв пат е сторена неправилност од членовите 17 став 2, 19 став 2, 20 став 2, 21 став 2, 67-ѓ ставови 1 и 3 и 69 став 3 од овој закон, со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците, утврдени со записник согласно Законот за инспекциски надзор.

 (3) Против решението на инспекторот од ставот 2 на овој член, може да се изјави жалба во рок од 15 дена од денот на приемот на решението до надлежниот орган за одлучување во втор степен.“

 Член 7

Во членот 300 во ставот 1 зборовите „8.000 евра“ се заменуваат со зборовите „5.000 до 6.000 евра“.

Ставот 2 се менува и гласи:

„Глоба во висина од 500 евра ќе му се изрече за прекршокот од ставот 1 на овој член и на одговорното лице во правното лице.“

Во ставот 3 зборовите „800 до 1200 евра“ се заменуваат со зборовите „250 евра“.

Член 8

Во членот 301 во ставот 1 зборовите „8.000 евра“ се заменуваат со зборовите „5.000 до 6.000 евра“.

Ставот 2 се менува и гласи:

„Глоба во висина од 500 евра ќе му се изрече за прекршокот од ставот 1 на овој член и на одговорното лице во правното лице.“

Член 9

Во членот 301-а во ставот 1 зборовите „6.000 евра“ се заменуваат со зборовите „3.000 до 4.000 евра“.

Ставот 2 се менува и гласи:

„Глоба во висина од 500 евра ќе му се изрече за прекршокот од ставот 1 на овој член и на одговорното лице во правното лице.“

Член 10

Во членот 303 во ставот 1 зборовите „5.000 евра“ се заменуваат со зборовите „750 евра“.

Ставот 2 се менува и гласи:

„Глоба во висина од 500 евра ќе му се изрече за прекршокот од ставот 1 на овој член и на одговорното лице во правното лице.“

 Член 11

Во членот 303-а во ставот 1 зборовите „4.000 евра“ се заменуваат со зборовите „500 евра“.

Ставот 2 се менува и гласи:

„Глоба во висина од 400 евра ќе му се изрече за прекршокот од ставот 1 на овој член и на одговорното лице во правното лице.“

 Член 12

Членот 303-б се брише.

 Член 13

Во членот 303-в во ставот 1 зборовите „1.000 до 3.000 евра“ се заменуваат со зборовите „250 евра“.

Во ставот 2 зборовите „600 до 1.000 евра“ се заменуваат со зборовите „200 евра“.

Член 14

Во членот 303-г во ставот 1 зборовите „2.000 до 3.000 евра“ се заменуваат со зборовите „500 евра“.

Во ставот 2 зборовите „10.000 евра“ се заменуваат со зборовите „5.000 до 6.000 евра“.

Во ставот 3 зборовите „5.000 евра“ се заменуваат со зборовите „2.000 до 2.500 евра“.

Во ставот 4 зборовите „500 до 1.000 евра“ се заменуваат со зборовите „250 евра“.

Во ставот 5 зборовите „5.000 евра“ се заменуваат со зборовите „2.000 до 2.500 евра“.

Во ставот 6 зборовите „2.000 до 3.000 евра“ се заменуваат со зборовите „250 евра“.

Во ставот 7 зборовите „100 до 200 евра“ се заменуваат со зборовите „100 евра“.

Во ставот 8 зборовите „2.000 до 3.000 евра“ се заменуваат со зборовите „250 евра“.

Член 15

Во членот 303-д во ставот 1 зборовите „25 до 50 евра“ се заменуваат со зборовите „25 евра“.

Во ставот 2 зборовите 25 до 50 евра“ се заменуваат со зборовите „25 евра“.

Во ставот 3 зборовите „25 до 50 евра“ се заменуваат со зборовите „25 евра“.

Член 16

Во членот 304 во ставот 1 зборовите „800 до 1.200 евра“ се заменуваат со зборовите „250 евра“.

Член 17

Во членот 304-а во ставот 1 зборовите „600 до 900 евра“ се заменуваат со зборовите „200 евра“.

Член 18

Во членот 304-б ставот 1 се менува и гласи:

„За прекршоците од членовите 300, 301, 301-а, 303, 303-а, 303-в, 303-г, 303-д, 304 и 304-а на овој закон, пред поднесувањето на барањето за поведување прекршочна постапка, инспекторот за безбедност во внатрешната пловидба ќе спроведе постапка за порамнување со издавање на прекршочен платен налог согласно со Законот за прекршоците.“

По ставот 1 се додаваат нов став.

„Прекршочната постапка за прекршоците предвидени со овој закон се води пред надлежен суд.“

Ставовите 2, 3, 4, 5 и 6 се бришат.

Ставот 7 станува став 3.

Член 19

Членот 304-в се менува и гласи:

„Одмерувањето на висината на глобата пропишана со овој закон, се врши согласно со Законот за прекршоците.“

Член 20

Започнатите постапки од извршен инспекциски надзор, како и започнатите прекршочни постапки ќе продолжат согласно законот по кој биле започнати.

Член 21

Овој закон влегува во сила осмиот ден од денот на објавувањето во „Службен весник на Република Северна Македонија“.